In Palestina (arabiatlahtōlli: فلسطين, Filasṭīn, Falasṭīn ahnozo Filisṭīn), achcāuhtica motēnēhua Tlahtohcāyōtl Palestina (arabiatlahtōlli: دولة فلسطين, Dawlat Filasṭin), tlahtōcayōtl īca tlatepanquetztli tlaneltiliztli cah, tlatēctli īpan in tlāpcopa in Tlālnepantlah Huēyātl, cuaxōchtia īca Israel, Jordania, Egipto īhuān in huiztlāntlāpcopa ātēnco in Tlālnepantlah Huēyātl. Nō monematcāitta cē achtotlahtohcāyōtl. In ōmoīxpantih in tētōtoquīlpan īpan Argel īpan in 15 ic mahtlāctli ōncē mētztli 1988, ihcuac in Tlācatiyān Tlayehyecōliztli īpan in Tlatecpanaliztli īpampa in Tlatlahtlacōllāzaliztli Palestina (TTP) ōquīxcoyantih in Palestina tlacacaxōxōuhcāyōtl tlatzontequiliztli. Inīn ihcuac in TTP ahmo tlahtohcatiya tlālli auh catca cē tētōtoquīlpan tēpacholiztli. Oc āxcān cē netlacuepilīlli tlālcotōncayōtl tlatēctli pani Israelmachiztli. Netlacuepilia in tlayehyecoltīlli Palestinatlālli yeppa in 1967 yāōyōtl, auh tlatēctli Tlāpcopa Ierusalen ītēcuacān. Īpan 1994 īpal in Oslo nenohnōtzalli īntzalan in TTP īhuān Israel, ōtlātectli in Palestina Tlācatiyān Tlaneltilīlōni iuhqui tētlamahmacani tlamantli in ocachi cahuitl. In 31 ic mahtlāctli mētztli 2011, in UNESCO ōquicaquilih iuhqui inic 195 cōtoncayōtl īca mahcic nahuatilli machiztli.